Uruguai (ibaia)

Uruguai (; ) Hego Amerikako ibaia da. Brasilgo hego-ekialdeko Sierra Geralen du iturburua eta, iparraldetik hegoalderako norabidean, Brasil-Argentina eta Argentina-Uruguai mugak egiten du; ibilguaren amaieran, Paraná ibaiarekin batera, Rio de la Plata bokalea sortzen du. 1.838 km luze da eta 365.000 km²-ko arroa hartzen du. Ibaiadar nagusia Río Negro du.

Etimologia 
Guaranieraz Urugua'ý hitzak «margotutako txorien ibaia» esan nahi du, eta izena ematen dio Uruguaiko Ekialdeko Errepublikari.

Geografia 
Brasilen, Serra Geralen du iturburua. Santa Catarina eta Rio Grande do Sul brasildar estatuak zeharkatu ondoren, Brasil eta Argentinaren (Misiones eta Corrientes probintziak) arteko muga egiten du. Behe ibilguak, berriz, Argentina (Corrientes, Entre Ríos eta Buenos Airesko probintziak) eta Uruguairen (Artigas, Salto, Paysandú, Río Negro, Soriano eta Colonia departamenduak) artekoa egiten du. Bokalean Paraná ibaiarekin elkartzen da eta Rio de la Plataren estuario zabala eratzen dute.

Hidrometria 
Uruguai ibaiaren emaria 27 urtez (1965-1991 bitartean) neurtua izan da Salton (Salto departamendua, Uruguai), Río Negrorekin elkartu baino lehen. Gune horretan, drainatutako eremuak 243.471 km² ditu, arro osoaren % 67. Urteko batez besteko emaria 5.225 m³ segundoko da. Emari handiena irailean du (7.264 m³/s), eta txikiena martxoanean (3.488 m³/s).
 
Uruguairen batez besteko emariak (m³/s), Salton neurtuakDatuak: 1965 eta 1991 artean'''

Zubiak 
Nazioarteko lau zubik gurutzatzen dute ibaia; iparraldetik hegoaldera, Paso de los Libres-Uruguaiana (Argentina eta Brasil artean) eta Salto Grande, General Artigas eta Libertador General San Martín (Argentina eta Uruguai artean).

Ekonomia 
Azpiegitura hidroelektriko nagusia Argentina eta Uruguairen arteko jabetza partekatua duen Salto Grandeko presa da. Bestalde, 2005etik Argentina eta Uruguairen artean gatazka ekonomikoa sortu da, zelulosa fabrika bat dela eta.

Erreferentziak

Kanpo estekak 
  Salto Grandeko presa, saltogrande.org

Uruguaiko ibaiak
Argentinako ibaiak
Brasilgo ibaiak
Misionesko probintzia
Corrientesko probintzia
Entre Ríosko probintzia
Muga egiten duten ibaiak